Notum fieri volumus cunctis fidelibus quod Hugo de Niciaco dedit sancte Marie Molismensis ecclesie, totam terram quam de beneficio sancti Mammetis tenebat apud Niciacum, in servis, et ancillis, in silvis et in pratis, cum oblatione duorum filiorum quos secum ad monachicum habitum apud Molismum Deo obtulit. Fecit autem hanc oblationem ita libere et absque aliqua calumnia, ne nullus heredum suorum aliquam inibi partem reclamare nec aliquam calumniam inferre tentaret. Dedit preterea medietatem allodii sui quod habebat apud Caniacum in territorio Tornodorense, similiter absque aliqua heredum suorum portione. Hujus rei testes sunt: Joannes de Merlenniaco, Hugo de Tornodoro, Leodericus de Spinolio, Arnulfus de Colanno, Valericus nepos ejus. Quicumque autem huic dono calumniam inferre tentaverit anathema sit.